CELEX: 32014R1312
Language: el
Date: 2014-12-10 00:00:00
Title: Κανονισμός (ΕΕ) αριθ. 1312/2014 της Επιτροπής, της 10ης Δεκεμβρίου 2014 , για την τροποποίηση του κανονισμού (ΕΕ) αριθ. 1089/2010 σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα των υπηρεσιών χωρικών δεδομένων

11.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 354/8
            
         ΚΑΝΟΝΙΣΜΌΣ (ΕΕ) αριθ. 1312/2014 ΤΗΣ ΕΠΙΤΡΟΠΉΣ
   της 10ης Δεκεμβρίου 2014
   για την τροποποίηση του κανονισμού (ΕΕ) αριθ. 1089/2010 σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα των υπηρεσιών χωρικών δεδομένων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2007/2/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 2007, για τη δημιουργία υποδομής χωρικών πληροφοριών στην Ευρωπαϊκή Κοινότητα (INSPIRE) (1), και ιδίως το άρθρο 7 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1089/2010 της Επιτροπής (2) καθορίζει τις τεχνικές ρυθμίσεις μόνο για τη διαλειτουργικότητα συνόλων χωρικών δεδομένων.
            
         
               (2)
            
            
               Η διαλειτουργικότητα των υπηρεσιών χωρικών δεδομένων χαρακτηρίζεται από την ικανότητα επικοινωνίας, εκτέλεσης ή μεταφοράς δεδομένων μεταξύ τους. Ως εκ τούτου, οι υπηρεσίες χωρικών δεδομένων πρέπει να τεκμηριώνονται περαιτέρω με πρόσθετα μεταδεδομένα. Σε μικρότερο βαθμό, αφορά επίσης την εναρμόνιση του περιεχομένου της υπηρεσίας με τους κανόνες εφαρμογής των συνόλων χωρικών δεδομένων.
            
         
               (3)
            
            
               Για την ανάπτυξη των κανόνων εφαρμογής που υπαγορεύονται από την οδηγία 2007/2/ΕΚ, η έμφαση δόθηκε αρχικά στις βασικές υπηρεσίες, δηλαδή στις δικτυακές υπηρεσίες, με τον κανονισμό (ΕΚ) αριθ. 976/2009 της Επιτροπής (3), και στη διαλειτουργικότητα των συνόλων χωρικών δεδομένων, με τον κανονισμό (ΕΕ) αριθ. 1089/2010. Ο κανονισμός (ΕΕ) αριθ. 1089/2010 θα πρέπει, επομένως, να τροποποιηθεί, ώστε να περιλαμβάνει τους κανόνες εφαρμογής για τις υπηρεσίες χωρικών δεδομένων.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε βάσει του άρθρου 22 της οδηγίας 2007/2/ΕΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 1089/2010 τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Αντικείμενο και πεδίο εφαρμογής
               1.   Ο παρών κανονισμός καθορίζει τις απαιτήσεις όσον αφορά τις τεχνικές ρυθμίσεις για τη διαλειτουργικότητα και, εφόσον είναι εφικτό, την εναρμόνιση των συνόλων και υπηρεσιών χωρικών δεδομένων που αντιστοιχούν στα θέματα τα οποία απαριθμούνται στα παραρτήματα I, II και III της οδηγίας 2007/2/ΕΚ.
               2.   Ο παρών κανονισμός δεν εφαρμόζεται στις υπηρεσίες δικτύου που εμπίπτουν στο πεδίο εφαρμογής του κανονισμού (ΕΚ) αριθ. 976/2009 της Επιτροπής (4)..
         
               2)
            
            
               Στο άρθρο 2 προστίθενται τα ακόλουθα σημεία 31 έως 38:
               «31.   “τελικό σημείο”: η διεύθυνση του διαδικτύου που χρησιμοποιείται για να καλείται απευθείας μια πράξη που παρέχει υπηρεσία χωρικών δεδομένων,
               32.   “σημείο πρόσβασης”: διεύθυνση του διαδικτύου που περιλαμβάνει λεπτομερή περιγραφή μιας υπηρεσίας χωρικών δεδομένων, συμπεριλαμβανομένου ενός καταλόγου τελικών σημείων που να επιτρέπει την εκτέλεσή της,
               33.   “επικαλέσιμη υπηρεσία χωρικών δεδομένων”: όλα τα ακόλουθα:
               
                           α)
                        
                        
                           υπηρεσία χωρικών δεδομένων με μεταδεδομένα που πληροί τις απαιτήσεις του κανονισμού (ΕΚ) αριθ. 1205/2008 της Επιτροπής (5),
                        
                     
                           β)
                        
                        
                           υπηρεσία χωρικών δεδομένων με τουλάχιστον έναν εντοπιστή πόρων που είναι σημείο πρόσβασης,
                        
                     
                           γ)
                        
                        
                           υπηρεσία χωρικών δεδομένων σύμφωνα με τεκμηριωμένο και δημόσια διαθέσιμο σύνολο τεχνικών προδιαγραφών που παρέχει τις αναγκαίες πληροφορίες για την εκτέλεσή της,
                        
                     34.   “διαλειτουργική υπηρεσία χωρικών δεδομένων”: επικαλέσιμη υπηρεσία χωρικών δεδομένων η οποία πληροί τις απαιτήσεις του παραρτήματος VI,
               35.   “εναρμονισμένη υπηρεσία χωρικών δεδομένων”: διαλειτουργική υπηρεσία χωρικών δεδομένων η οποία πληροί τις απαιτήσεις του παραρτήματος VII,
               36.   “σύμμορφο σύνολο χωρικών δεδομένων”: σύνολο χωρικών δεδομένων το οποίο πληροί τις απαιτήσεις του παρόντος κανονισμού,
               37.   “πράξη”: δράση που υποστηρίζεται από υπηρεσία χωρικών δεδομένων,
               38.   “διεπαφή”: το κατονομαζόμενο σύνολο πράξεων που χαρακτηρίζουν τη συμπεριφορά μιας οντότητας, όπως ορίζεται στο πρότυπο ISO 19119:2005..
         
               3)
            
            
               Το άρθρο 6 τροποποιείται ως εξής:
               
                           α)
                        
                        
                           Ο τίτλος αντικαθίσταται από το ακόλουθο κείμενο:
                           «Κατάλογοι κωδικών και αριθμητικοί τύποι δεδομένων για σύνολα χωρικών δεδομένων».
                     
                           β)
                        
                        
                           Στην παράγραφο 1 η εισαγωγική φράση αντικαθίσταται από το ακόλουθο κείμενο:
                           «Οι κατάλογοι κωδικών ανήκουν σε έναν από τους ακόλουθους τύπους, όπως προσδιορίζεται στα παραρτήματα I έως IV:».
                        
                     
         
               4)
            
            
               Στο άρθρο 8 προστίθεται η ακόλουθη παράγραφος 3:
               «3.   Οι επικαιροποιήσεις στοιχείων καθίστανται διαθέσιμες σε όλες τις σχετικές υπηρεσίες χωρικών δεδομένων, σύμφωνα με την προθεσμία που ορίζεται στην παράγραφο 2.».
         
               5)
            
            
               Μετά το άρθρο 14 παρεμβάλλονται τα ακόλουθα άρθρα:
               «Άρθρο 14α
               Απαιτήσεις για επικαλέσιμες υπηρεσίες χωρικών δεδομένων
               Το αργότερο στις 10 Δεκεμβρίου 2015, τα κράτη μέλη υποβάλλουν τα μεταδεδομένα επικαλέσιμων υπηρεσιών χωρικών δεδομένων, σύμφωνα με τις απαιτήσεις που καθορίζονται στο παράρτημα V.
               Άρθρο 14β
               Ρυθμίσεις διαλειτουργικότητας και απαιτήσεις εναρμόνισης για επικαλέσιμες υπηρεσίες χωρικών δεδομένων
               Οι επικαλέσιμες υπηρεσίες χωρικών δεδομένων που αφορούν τα δεδομένα τα οποία περιέχονται σε τουλάχιστον ένα σύμμορφο σύνολο χωρικών δεδομένων πληρούν τις απαιτήσεις διαλειτουργικότητας που ορίζονται στα παραρτήματα V και VI και, όπου είναι εφικτό, τις απαιτήσεις εναρμόνισης που ορίζονται στο παράρτημα VII.».
         
               6)
            
            
               Προστίθεται το παράρτημα V, το κείμενο του οποίου παρατίθεται στο παράρτημα I του παρόντος κανονισμού.
            
         
               7)
            
            
               Προστίθεται το παράρτημα VI, το κείμενο του οποίου παρατίθεται στο παράρτημα II του παρόντος κανονισμού.
            
         
               8)
            
            
               Προστίθεται το παράρτημα VII, το κείμενο του οποίου παρατίθεται στο παράρτημα III του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Δεκεμβρίου 2014.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 108 της 25.4.2007, σ. 1.
   
      (2)  Κανονισμός (ΕΕ) αριθ. 1089/2010 της Επιτροπής, της 23ης Νοεμβρίου 2010, σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα των συνόλων και των υπηρεσιών χωρικών δεδομένων (ΕΕ L 323 της 8.12.2010, σ. 11).
   
      (3)  Κανονισμός (ΕΚ) αριθ. 976/2009 της Επιτροπής, της 19ης Οκτωβρίου 2009, για την υλοποίηση της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τις δικτυακές υπηρεσίες (ΕΕ L 274 της 20.10.2009, σ. 9).
   
      (4)  Κανονισμός (ΕΚ) αριθ. 976/2009 της Επιτροπής, της 19ης Οκτωβρίου 2009, για την υλοποίηση της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τις δικτυακές υπηρεσίες (ΕΕ L 274 της 20.10.2009, σ. 9).»
   
      (5)  Κανονισμός (ΕΚ) αριθ. 1205/2008 της Επιτροπής, της 3ης Δεκεμβρίου 2008, για εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τα μεταδεδομένα (ΕΕ L 326 της 4.12.2008, σ. 12).»
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ V
            ΚΑΝΟΝΕΣ ΕΦΑΡΜΟΓΗΣ ΓΙΑ ΕΠΙΚΑΛΕΣΙΜΕΣ ΥΠΗΡΕΣΙΕΣ ΧΩΡΙΚΩΝ ΔΕΔΟΜΕΝΩΝ
            ΜΕΡΟΣ A
            
               Γραπτές συμβάσεις
            
            Όπως στον κανονισμό (ΕΚ) αριθ. 1205/2008, χρησιμοποιούνται οι κατωτέρω γραπτές συμβάσεις για τα μεταδεδομένα υπηρεσίας χωρικών δεδομένων.
            Όταν ορίζεται στην περιγραφή των στοιχείων μεταδεδομένων, τα πεδία τιμών χρησιμοποιούνται με την πολλαπλότητα που εκφράζεται στους σχετικούς πίνακες. Κάθε τιμή σε συγκεκριμένο πεδίο ορίζεται από:
            
                        —
                     
                     
                        αριθμητικό αναγνωριστικό,
                     
                  
                        —
                     
                     
                        περιγραφικό όνομα σε φυσική γλώσσα που είναι δυνατόν να μεταφραστεί στις διάφορες κοινοτικές γλώσσες,
                     
                  
                        —
                     
                     
                        ονομασία σε μη φυσική γλώσσα για χρήση σε ηλεκτρονικούς υπολογιστές (η τιμή που εκφράζεται μεταξύ παρενθέσεων),
                     
                  
                        —
                     
                     
                        προαιρετικά, περιγραφή ή ορισμό.
                     
                  Στους πίνακες εμφαίνονται οι ακόλουθες πληροφορίες:
            
                        —
                     
                     
                        στην πρώτη στήλη γίνεται παραπομπή στην παράγραφο του παραρτήματος στο οποίο ορίζεται το στοιχείο μεταδεδομένων ή η ομάδα στοιχείων μεταδεδομένων,
                     
                  
                        —
                     
                     
                        στη δεύτερη στήλη περιλαμβάνεται το όνομα του στοιχείου μεταδεδομένων ή της ομάδας στοιχείων μεταδεδομένων,
                     
                  
                        —
                     
                     
                        στην τρίτη στήλη προσδιορίζεται η πολλαπλότητα του στοιχείου μεταδεδομένων. Για την έκφραση της πολλαπλότητας εφαρμόζεται η σχετική σημειογραφία της Ενοποιημένης Γλώσσας Μοντελοποίησης (Unified Modelling Language, UML) κατά την οποία:
                        
                                    —
                                 
                                 
                                    Ν σημαίνει ότι αυτό το στοιχείο μεταδεδομένων εμφανίζεται Ν μόνο φορές σε ένα σύνολο αποτελεσμάτων,
                                 
                              
                                    —
                                 
                                 
                                    1..* σημαίνει ότι αυτό το στοιχείο μεταδεδομένων εμφανίζεται τουλάχιστον μία φορά σε ένα σύνολο αποτελεσμάτων,
                                 
                              
                                    —
                                 
                                 
                                    0..1 δηλώνει την υπό προϋποθέσεις εμφάνιση του στοιχείου μεταδεδομένων σε σύνολο αποτελεσμάτων, αλλά μία μόνο φορά,
                                 
                              
                                    —
                                 
                                 
                                    0..* δηλώνει την υπό προϋποθέσεις εμφάνιση του στοιχείου μεταδεδομένων σε σύνολο αποτελεσμάτων, μία ή περισσότερες φορές,
                                 
                              
                                    —
                                 
                                 
                                    όταν η πολλαπλότητα είναι 0..1 ή 0..*, εξαρτάται από τον όρο κατά πόσον τα στοιχεία μεταδεδομένων είναι υποχρεωτικά,
                                 
                              
                  
                        —
                     
                     
                        στην τέταρτη στήλη περιλαμβάνεται ο όρος υπό τον οποίο η πολλαπλότητα του στοιχείου δεν ισχύει για όλους τους τύπους πόρων. Στις λοιπές περιπτώσεις είναι υποχρεωτικά όλα τα στοιχεία.
                     
                  ΜΕΡΟΣ Β
            
               Κατηγορία στοιχείου μεταδεδομένων
            
            1.   Κατηγορία
            Πρόκειται για μνεία του καθεστώτος της υπηρεσίας χωρικών δεδομένων έναντι της επικαλεσιμότητας.
            Το πεδίο τιμών αυτού του στοιχείου μεταδεδομένων είναι το ακόλουθο:
            1.1.   Επικαλέσιμο (invocable)
            Η υπηρεσία χωρικών δεδομένων αποτελεί επικαλέσιμη υπηρεσία χωρικών δεδομένων.
            1.2.   Διαλειτουργικό (interoperable)
            Η επικαλέσιμη υπηρεσία χωρικών δεδομένων αποτελεί διαλειτουργική υπηρεσία χωρικών δεδομένων.
            1.3.   Εναρμονισμένο (harmonised)
            Η διαλειτουργική υπηρεσία χωρικών δεδομένων αποτελεί εναρμονισμένη υπηρεσία χωρικών δεδομένων.
            ΜΕΡΟΣ Γ
            
               Υποδείξεις σχετικά με την πολλαπλότητα και τους όρους των στοιχείων μεταδεδομένων
            
            Τα νέα μεταδεδομένα που περιγράφουν την υπηρεσία χωρικών δεδομένων περιλαμβάνουν τα στοιχεία μεταδεδομένων ή τις ομάδες στοιχείων μεταδεδομένων που απαριθμούνται στον πίνακα 1.
            Για τα εν λόγω στοιχεία μεταδεδομένων ή ομάδες στοιχείων μεταδεδομένων ισχύουν τα προβλεπόμενα για την αναμενόμενη πολλαπλότητα και οι σχετικοί όροι που καθορίζονται στον πίνακα 1.
            Όταν δεν διατυπώνεται όρος για συγκεκριμένο στοιχείο μεταδεδομένων, το στοιχείο αυτό είναι υποχρεωτικό.
            
               Πίνακας 1
            
            
               Μεταδεδομένα για επικαλέσιμες υπηρεσίες χωρικών δεδομένων
            
            
                        Αριθμός αναφοράς
                     
                     
                        Νέα στοιχεία μεταδεδομένων
                     
                     
                        Πολλαπλότητα
                     
                     
                        Όρος
                     
                  
                        1
                     
                     
                        Κατηγορία
                     
                     
                        0..1
                     
                     
                        Υποχρεωτικά για επικαλέσιμες υπηρεσίες χωρικών δεδομένων
                     
                  ΜΕΡΟΣ Δ
            
               Πρόσθετες απαιτήσεις για τα μεταδεδομένα που προβλέπονται στον κανονισμό (ΕΚ) αριθ. 1205/2008
            
            1.   Εντοπιστής πόρου
            Το στοιχείο μεταδεδομένων “Εντοπιστής πόρου” που ορίζεται στον κανονισμό (ΕΚ) αριθ. 1205/2008 περιλαμβάνει επίσης όλα τα σημεία πρόσβασης από τον πάροχο των υπηρεσιών χωρικών δεδομένων και αυτά τα σημεία πρόσβασης πρέπει να ταυτοποιηθούν σαφώς ως τέτοια.
            2.   Προδιαγραφές
            Το στοιχείο μεταδεδομένων “Προδιαγραφές” που ορίζεται στον κανονισμό (ΕΚ) αριθ. 1205/2008 επίσης αναφέρεται σε ή περιέχει τεχνικές προδιαγραφές (όπως οι τεχνικές κατευθυντήριες γραμμές της οδηγίας INSPIRE αλλά όχι μόνο), στις οποίες η επικαλέσιμη υπηρεσία χωρικών δεδομένων ανταποκρίνεται πλήρως, παρέχοντας όλα τα αναγκαία τεχνικά στοιχεία (αναγνώσιμα από άνθρωπο και, κατά περίπτωση, από μηχανές), ώστε να καθίσταται δυνατή η επίκληση.»
         
      
   
   
      ΠΑΡΑΡΤΗΜΑ II
      
         
            «ΠΑΡΑΡΤΗΜΑ VI
            ΚΑΝΟΝΕΣ ΕΦΑΡΜΟΓΗΣ ΓΙΑ ΤΗ ΔΙΑΛΕΙΤΟΥΡΓΙΚΟΤΗΤΑ ΕΠΙΚΑΛΕΣΙΜΩΝ ΥΠΗΡΕΣΙΩΝ ΧΩΡΙΚΩΝ ΔΕΔΟΜΕΝΩΝ
            ΜΕΡΟΣ A
            
               Πρόσθετες απαιτήσεις για τα μεταδεδομένα που προβλέπονται στον κανονισμό (ΕΚ) αριθ. 1205/2008
            
            1.   Προϋποθέσεις πρόσβασης και χρήσης
            Οι τεχνικοί περιορισμοί που ισχύουν για την πρόσβαση και τη χρήση της υπηρεσίας χωρικών δεδομένων τεκμηριώνονται με το στοιχείο μεταδεδομένων “ΠΕΡΙΟΡΙΣΜΟΣ ΣΧΕΤΙΚΑ ΜΕ ΤΗΝ ΠΡΟΣΒΑΣΗ ΚΑΙ ΧΡΗΣΗ” που καθορίζεται στον κανονισμό (ΕΚ) αριθ. 1205/2008.
            2.   Αρμόδιο μέρος
            Το αρμόδιο μέρος που ορίζεται στον κανονισμό (ΕΚ) αριθ. 1205/2008 περιγράφει τουλάχιστον τον υπόλογο αρμόδιο οργανισμό που αντιστοιχεί στον ρόλο του υπόλογου αρμόδιου μέρους που καθορίζεται στον κανονισμό (ΕΚ) αριθ. 1205/2008.
            ΜΕΡΟΣ Β
            
               Στοιχεία μεταδεδομένων
            
            3.   Αναγνωριστικό συστημάτων αναφοράς συντεταγμένων
            Κατά περίπτωση, πρόκειται για τον κατάλογο των συστημάτων αναφοράς συντεταγμένων που υποστηρίζονται από την υπηρεσία χωρικών δεδομένων.
            Το κάθε υποστηριζόμενο σύστημα αναφοράς συντεταγμένων εκφράζεται με ένα αναγνωριστικό.
            4.   Ποιότητα παρεχόμενων υπηρεσιών
            Αυτή είναι η ελάχιστη ποιότητα υπηρεσίας που εκτιμάται από το αρμόδιο μέρος της υπηρεσίας χωρικών δεδομένων και αναμένεται να ισχύει για ένα χρονικό διάστημα.
            4.1.   Κριτήρια
            Πρόκεται για τα κριτήρια στα οποία αναφέρονται οι μετρήσεις.
            Το πεδίο τιμών αυτού του στοιχείου μεταδεδομένων είναι το ακόλουθο:
            4.1.1.   Διαθεσιμότητα (availability)
            Περιγράφει το ποσοστό χρόνου κατά τον οποίο η υπηρεσία αυτή είναι διαθέσιμη.
            4.1.2.   Επιδόσεις (performance)
            Περιγράφει το πόσο γρήγορα μπορεί να ολοκληρωθεί ένα αίτημα προς την υπηρεσία χωρικών δεδομένων.
            4.1.3.   Δυναμικότητα (Capacity)
            Περιγράφει τον μέγιστο αριθμό ταυτόχρονα εξυπηρετούμενων αιτημάτων που μπορούν να ολοκληρωθούν με τις δηλωθείσες επιδόσεις.
            4.2.   Μέτρηση
            4.2.1.   Περιγραφή
            Περιγράφει τη μέτρηση για κάθε κριτήριο.
            Το πεδίο τιμών αυτού του στοιχείου μεταδεδομένων είναι ελεύθερο κείμενο.
            4.2.2.   Τιμή (value)
            Περιγράφει την τιμή της μέτρησης για κάθε κριτήριο.
            Το πεδίο τιμών αυτού του στοιχείου μεταδεδομένων είναι ελεύθερο κείμενο.
            4.2.3.   Μονάδα (unit)
            Περιγράφει τη μονάδα της μέτρησης για κάθε κριτήριο.
            Το πεδίο τιμών αυτού του στοιχείου μεταδεδομένων είναι ελεύθερο κείμενο.
            ΜΕΡΟΣ Γ
            
               Υποδείξεις σχετικά με την πολλαπλότητα και τους όρους των στοιχείων μεταδεδομένων
            
            Τα μεταδεδομένα που περιγράφουν τη διαλειτουργική υπηρεσία χωρικών δεδομένων περιλαμβάνουν τα στοιχεία μεταδεδομένων ή τις ομάδες στοιχείων μεταδεδομένων που απαριθμούνται στον πίνακα 1.
            Για τα εν λόγω στοιχεία μεταδεδομένων ή ομάδες στοιχείων μεταδεδομένων ισχύουν τα προβλεπόμενα για την αναμενόμενη πολλαπλότητα και οι σχετικοί όροι που καθορίζονται στον πίνακα 1.
            Όταν δεν διατυπώνεται όρος για συγκεκριμένο στοιχείο μεταδεδομένων, το στοιχείο αυτό είναι υποχρεωτικό.
            
               Πίνακας 1
            
            
               Μεταδεδομένα για διαλειτουργικές υπηρεσίες χωρικών δεδομένων
            
            
                        Αριθμός αναφοράς
                     
                     
                        Νέα στοιχεία μεταδεδομένων
                     
                     
                        Πολλαπλότητα
                     
                     
                        Όρος
                     
                  
                        1
                     
                     
                        Αναγνωριστικό συστημάτων αναφοράς συντεταγμένων
                     
                     
                        1..*
                     
                     
                        Υποχρεωτικά κατά περίπτωση
                     
                  
                        2
                     
                     
                        Ποιότητα των παρεχόμενων υπηρεσιών
                     
                     
                        3..*»
                     
                     
                         
                     
                  
      
   
   
      ΠΑΡΑΡΤΗΜΑ III
      
         
            «ΠΑΡΑΡΤΗΜΑ VII
            ΚΑΝΟΝΕΣ ΕΦΑΡΜΟΓΗΣ ΓΙΑ ΤΗΝ ΕΝΑΡΜΟΝΙΣΗ ΤΩΝ ΔΙΑΛΕΙΤΟΥΡΓΙΚΩΝ ΥΠΗΡΕΣΙΩΝ ΧΩΡΙΚΩΝ ΔΕΔΟΜΕΝΩΝ
            ΜΕΡΟΣ Α
            
               Χαρακτηριστικά
            
            1.   Ποιότητα παρεχόμενων υπηρεσιών
            Η πιθανότητα να είναι διαθέσιμη μια εναρμονισμένη υπηρεσία χωρικών δεδομένων ανέρχεται στο 98 % του χρόνου.
            2.   Κωδικοποίηση εξόδου
            Μια εναρμονισμένη υπηρεσία χωρικών δεδομένων που επιστρέφει χωροαντικείμενα στο πλαίσιο του πεδίου εφαρμογής της οδηγίας 2007/2/ΕΚ κωδικοποιεί τα εν λόγω χωροαντικείμενα σύμφωνα με τον παρόντα κανονισμό.
            ΜΕΡΟΣ B
            
               Στοιχεία μεταδεδομένων
            
            3.   Μεταδεδομένα επίκλησης
            Το στοιχείο μεταδεδομένων επίκλησης τεκμηριώνει τις διεπαφές της εναρμονισμένης υπηρεσίας χωρικών δεδομένων και απαριθμεί τα τελικά σημεία για να καταστεί δυνατή η επικοινωνία μεταξύ μηχανών.
            ΜΕΡΟΣ Γ
            
               Υποδείξεις σχετικά με την πολλαπλότητα και τους όρους των στοιχείων μεταδεδομένων
            
            Τα εναρμονισμένα μεταδεδομένα υπηρεσίας χωρικών δεδομένων περιλαμβάνουν το στοιχείο μεταδεδομένων ή την ομάδα στοιχείων μεταδεδομένων που απαριθμούνται στον πίνακα 1.
            Για το εν λόγω στοιχείο μεταδεδομένων ή την εν λόγω ομάδα στοιχείων μεταδεδομένων ισχύουν τα προβλεπόμενα για την αναμενόμενη πολλαπλότητα και οι σχετικοί όροι που καθορίζονται στον πίνακα 1.
            Όταν δεν διατυπώνεται όρος για συγκεκριμένο στοιχείο μεταδεδομένων, το στοιχείο αυτό είναι υποχρεωτικό.
            
               Πίνακας 1
            
            
               Μεταδεδομένα για υπηρεσίες χωρικών δεδομένων
            
            
                        Αριθμός αναφοράς
                     
                     
                        Νέα στοιχεία μεταδεδομένων
                     
                     
                        Πολλαπλότητα
                     
                     
                        Όρος
                     
                  
                        1
                     
                     
                        Mεταδεδομένα επίκλησης
                     
                     
                        1..*
                     
                     
                         
                     
                  ΜΈΡΟΣ Δ
            
               Πράξεις
            
            1.   Κατάλογος πράξεων
            Μια εναρμονισμένη υπηρεσία χωρικών δεδομένων παρέχει την πράξη που απαριθμείται στον πίνακα 2.
            
               Πίνακας 2
            
            
               Πράξεις για εναρμονισμένες υπηρεσίες χωρικών δεδομένων
            
            
                        Πράξη
                     
                     
                        Ρόλος
                     
                  
                        Άντληση εναρμονισμένων μεταδεδομένων υπηρεσίας χωρικών δεδομένων (Get Harmonised Spatial Data Service Metadata)
                     
                     
                        Παρέχει όλες τις αναγκαίες πληροφορίες σχετικά με την υπηρεσία και περιγράφει τις δυνατότητες της υπηρεσίας.
                     
                  2.   Πράξη άντλησης εναρμονισμένων μεταδεδομένων υπηρεσίας χωρικών δεδομένων (Get Harmonised Spatial Data Service Metadata Operation)
            2.1.   Αίτημα άντλησης εναρμονισμένων μεταδεδομένων υπηρεσίας χωρικών δεδομένων (Get Harmonised Spatial Data Service Metadata Request)
            2.1.1.   Παράμετροι αιτήματος άντλησης εναρμονισμένων μεταδεδομένων υπηρεσίας χωρικών δεδομένων (Get Harmonised Spatial Data Service Metadata Request parameters)
            Η παράμετρος του αιτήματος άντλησης εναρμονισμένων μεταδεδομένων υπηρεσίας χωρικών δεδομένων προσδιορίζει τη φυσική γλώσσα για το περιεχόμενο της απόκρισης στο αίτημα άντλησης εναρμονισμένων μεταδεδομένων υπηρεσίας χωρικών δεδομένων.
            2.2.   Απόκριση στο αίτημα άντλησης εναρμονισμένων μεταδεδομένων υπηρεσίας χωρικών δεδομένων (Get Harmonised Spatial Data Service Metadata Response)
            Η απόκριση στο αίτημα άντλησης μεταδεδομένων υπηρεσίας χωρικών δεδομένων περιλαμβάνει τα ακόλουθα σύνολα παραμέτρων:
            
                        —
                     
                     
                        εναρμονισμένα μεταδεδομένα υπηρεσίας χωρικών δεδομένων (Harmonised Spatial Data Service Metadata),
                     
                  
                        —
                     
                     
                        μεταδεδομένα πράξεων,
                     
                  
                        —
                     
                     
                        γλώσσες.
                     
                  2.2.1.   Παράμετροι εναρμονισμένων μεταδεδομένων υπηρεσίας χωρικών δεδομένων (Harmonised Spatial Data Service Metadata)
            Οι παράμετροι των εναρμονισμένων μεταδεδομένων υπηρεσίας χωρικών δεδομένων περιλαμβάνουν τουλάχιστον τα στοιχεία μεταδεδομένων της εναρμονισμένης υπηρεσίας χωρικών δεδομένων που καθορίζονται στον παρόντα κανονισμό και στον κανονισμό (ΕΚ) αριθ. 1205/2008.
            2.2.2.   Παράμετρος των μεταδεδομένων πράξεων (Operations Metadata)
            Η παράμετρος των μεταδεδομένων πράξεων παρέχει μεταδεδομένα σχετικά με τις πράξεις της εναρμονισμένης υπηρεσίας χωρικών δεδομένων. Παρέχει τουλάχιστον περιγραφή κάθε πράξης, συμπεριλαμβανομένης κατ' ελάχιστον μιας περιγραφής των ανταλλασσόμενων δεδομένων και της διεύθυνσης στο δίκτυο.
            2.2.3.   Παράμετρος γλωσσών
            Παρέχονται δύο παράμετροι για τη γλώσσα:
            
                        —
                     
                     
                        η παράμετρος της γλώσσας απόκρισης, η οποία προσδιορίζει τη φυσική γλώσσα που χρησιμοποιείται στις παραμέτρους απόκρισης για άντληση εναρμονισμένων μεταδεδομένων υπηρεσίας χωρικών δεδομένων,
                     
                  
                        —
                     
                     
                        η παράμετρος των υποστηριζόμενων γλωσσών, η οποία περιέχει τον κατάλογο των φυσικών γλωσσών που υποστηρίζονται από την εναρμονισμένη υπηρεσία χωρικών δεδομένων.»